The Matrix Reloaded

***The Matrix Reloaded*** er en amerikansk science-fiction-filmfra 2003 og den andre filmen i The Matrix-trilogien. Filmen er skrevet og regissert av Wachowski-brødrene. Den hadde premiere 7. mai 2003, i Los Angeles i California, og ble distribuert av Warner Bros. i nordamerikanske kinoer den 15. mai 2003 og resten av verden i slutten av måneden.

Et videospill ble også utgitt den 15. mai, og en samling med ni korte tegnefilmer, *[[The Animatrix]]*, ble utgitt den 3. juni samme år. Disse var en forlengelse av tematikken i filmserien. *[[The Matrix Revolutions]]*, som fullførte trilogien, ble utgitt seks måneder etter *Matrix Reloaded*, i november 2003. En fjerde film, *[[The Matrix Resurrections]]*, ble utgitt i desember 2021.

## Handlingsreferat
Seks måneder etter hendelsene i The Matrix er Neo og Trinity nå i et romantisk forhold. Morpheus mottar en melding fra kaptein Niobe fra Logos som kommer med et nød-anrop: En hær av Sentinels er på vei og kommer til å være fremme i løpet av 72 timer. Kommandør Lock beordrer alle skipene å returnere til Sion for å forberede seg på angrepet. Men Morpheus ber ett skip om å bli værende for å kontakte Oracle. Neo, Morpheus og Trinity besøker Merovingian, et useriøst Matrix-program med sin egen agenda. Hans kone Persefone, som hevner seg på ektemannen sin for utroskap, fører trioen til Keymaker.

Morpheus, Trinity og Keymaker flykter samtidig som Neo forsøker å hindre Merovingian og hans håndlangere. Men Morpheus og Trinity blir forfulgt av flere agenter og Merovingians viktigste håndlangere: Tvillingene. Morpheus forsøker å beseire tvillingene, og Neo redder Morpheus og Keymaker fra Agent Johnson. Mannskapene til Nebuchadnezzar, Vigilant og Logos forsøker å hjelpe Keymaker og Neo med å nå kilden. Logos-mannskapet må også ødelegge et kraftverk, og deaktivere et reserve-kraftverk, for å forhindre at et sikkerhetssystem blir utløst - slik at Neo kan åpne døren til kilden. Hjemsøkt av en hallusinasjon om Trinitys fremtidige dødsfall, ber Neo henne om å bli værende på Nebukadnesar.

I det Neo, Morpheus og Keymaker forsøker å nå kilden, tar agent Smith dem i bakhold. Neo møter et program som heter "arkitekten" skaperen av hele Matrix. Arkitekten forklarer at Neo er ment å forhindre en fatal systemkrasj i Matrix. Neo får et valg: Enten gå tilbake til kilden for å starte Matrix på nytt, og velge overlevende for å befolke det snart ødelagte Sion - slik hans forgjengere alle gjorde. Eller la hele Matrix krasje fullstendig, og dermed drepe alle knyttet til systemet - noe som vil bety menneskehetens utryddelse når hele Sion blir ødelagt.

## Rollebesetning

* Keanu Reeves som «Neo»
* Laurence Fishburne som «Morpheus»
* Carrie-Anne Moss som «Trinity»
* Hugo Weaving som «Agent Smith»
* Gloria Foster som «Orakelet»
* Helmut Bakaitis som «Arkitekten»
* Lambert Wilson som «Merovingen»
* Monica Bellucci som «Persephone»
* Adrian Rayment som «Tvilling 1»
* Neil Rayment som «Tvilling 2»
* Daniel Bernhardt som «Agent Johnson»
* Sing Ngai som «Seraph»
* Nona Gaye som «Zee»
* Anthony Zerbe som «Rådmann Hamann»
* Roy Jones, Jr. som «Kaptein Ballard»
* David A. Kilde som «Agent Jackson»
* Randall Duk Kim som «The Keymaker»
* Harry J. Lennix som «Kommandant Locke»
* Matt McColm som «Agent Thompson»
* Harold Perrineau, Jr. som «Link»
* Jada Pinkett Smith som «Niobe»
* Cornel West som «Rådmann West»
* Bernard White som «Rama-Kandra»
* Anthony Wong som «Ghost»

## Eksterne lenker

* 
* 
*